Grace Lolim
Grace Lolim 'yar kasar Kenya ce mai kare hakkin dan Adam kuma mai fafutukar wanzar da zaman lafiya, shugabar kwamitin zaman lafiya na Isiolo, kuma wacce ta kafa kuma babbar darektan Isiolo Gender Watch.

Ƙuruciya 
Lolim 'yar Isiolo ce,  kuma ta girma a cikin al'ummar Turkana.

Sana'a da gwagwarmaya 
Lolim ta fara bayar da shawarar samar da zaman lafiya a shekara ta 2000 lokacin da Somaliya da Borana ke fada a Nakuru.   Duk da cewa ta yi nasarar tserewa rikicin da mijinta da ‘ya’yanta, amma ta koma can don taimaka wa iyayenta da ‘yan’uwan da ta bari. Ta gano 'yan uwanta suna boye tare da wasu mutanen kauye a bakin kogi, inda suka fuskanci hare-haren kada. Duk da lallashin da mijinta ya yi mata, Lolim ta ƙi barin danginta cikin damuwa. Ta shiga tattaki domin kawo karshen rikicin ta hanyar shiga kwamitin sulhu na kauyen. Wasu mata ne suka nada ta don yin magana a yayin taron sasanta rikicin a matakin wuri, matsayin da ya sa ta yi mu’amala da ‘yan kwamitin daga wasu kabilu. Ita kadai ce macen da aka zaba domin yin magana a kauyen. 

A shekara ta 2002, shirin ci gaba na Majalisar Dinkin Duniya ya zabi Lolim don shiga shirin musayar ra'ayi da matan Ruwanda don sanin tasirin rikice-rikicen makamai. In ji wani labari, ta yi wa’azin salama ta wajen yin amfani da koyarwar da ta samu a cikin Littafi Mai Tsarki da kuma Kur’ani, wanda ya taimaka wajen isa ga masu sauraronta dabam-dabam kuma babban abin tarihi ne ga kwamitin sulhu. 

A shekarar 2013, Lolim ta kafa Isiolo Gender Watch, ƙungiyar da ke ba da ra'ayin kare haƙƙin ɗan adam da daidaiton jinsi,  inda (tun daga shekarar 2022) take aiki a matsayin babbar darektan.  Lolim ita ce shugabar kwamitin zaman lafiya na Isiolo 

Yayin cutar ta COVID-19, Lolim ta jagoranci ƙoƙarin raba saƙon lafiya ga al'ummar yankinta.  A shekarar 2020, ta ba da shawarar a saka mata da yawa a cikin ƙoƙarin samar da zaman lafiya.  A shekarar 2022, ta yi magana game da yawaitar cin zarafin jima'i da jinsi, da kuma buƙatar yin adalci dangane da kisan da aka yi wa mai fafutukar neman zaman lafiya Elizabeth Ibrahim.

Duba kuma 

 Jerin sunayen masu fafutukar zaman lafiya

Manazarta

Hanyoyin haɗi na waje 

 Isiolo Gender Watch, gidan yanar gizon hukuma
Rayayyun mutane